**Կացուա Օկադա** (ճապ.՝ 岡田 克也 *Օկադա Կացուա*, հուլիսի 14, 1953(1953-07-14), Յոկաիտի, Միե, Ճապոնիա), ճապոնացի քաղաքական և պետական գործիչ։ Ճապոնիայի խորհրդարանի անդամ և Ճապոնիայի դեմոկրատական կուսակցության նախկին ղեկավար ու ներկայիս գլխավոր քարտուղար։ 2009 թվականի սեպտեմբերի 16-ից մինչև 2010 թվականի սեպտեմբերի 17-ը Ճապոնիայի արտաքին գործերի նախարարն էր։

Վաղ կյանք և ընտանիք
-------------------

Կացուա Օկադան Տակուի Օկադայի երկրորդ որդին է, որը համարվում է ճապոնական առևտրական Æon Group (ճապ.՝ イオングループ *Իոն գուրու պու*) մեծ ընկերության հիմնադիրը։ Նա ավագ եղբայրը՝ Մոտոա Օկադան **AEON Group** ընկերության նախագահն ու գլխավոր ադմինիստրատորն է։ Օկադան ավարտել է Տոկիոյի համալսարանը և անցել է աշխատանքի Ճապոնիայի ներքին առևտուրի ու արդյունաբերության նախարարությունում։ Նա նաև սովորել է Հարվարդի համալսարանի միջազգային գործերի *Weatherhead* կենտրոնում։

Քաղաքական կարիերա
-----------------

Օկադան 1990 թվականի ընտրությունների ժամանակ ընտրվել է խորհրդարանում ներկայացնելու Միե պրեֆեկտուրան, լիբերալ-դեմկրատական կուսակցությունից և միացել է Տակեսիտայի ՃԼԲԿ-ի ֆրակցիային։ Արդյունքում նա լքեց ֆրակցիան նրա ղեկավարներ Ցուտոմու Հատայից և Իտիրո Օձավայից հետո, որպեսզի 1993 թվականին միանա Ճապոնիայի վերածննդի կուսակցությանը։ Մի քանի ցրումներից և միացումներից հետո, Օկադան դարձավ Սինսինտոյի Արևի կուսակցության անդամ և Մենսեիտոն վերջապես միացավ դեմոկրատական կուսակցությանը, 1998 թվականին։

2004 թվականի մայիսի 18-ին նա դարձավ դեմոկրատական կուսակցության նախագահ և նույն թվականին այդ կուսակցությունը դարձրեց խորհրադարանի ընտրությունների ժամանակ ամենամեծ ընտրական հաղթանակ տարած կուսակցություններից մեկը։ Սակայն 2005 թվականի սեպտեմբերին նա լքեց պաշտոնը մեծ կորոստներ տալու պատճառով։

2009 թվականի ընդհանուր ընտրությունների ժամանակ, դեմոկրատական կուսակցության հաղթանակից հետո, Յուկիո Հատոյաման նրան նշանակեց արտաքին գործերի նախարար;

Օկադայի մասին հայտնի է, որ նա սիրում է հավաքել հուշանվերների և գորտերի նկարների հավաքածու, որոնք զարդարում են նրա գրասենյակը։

2010 թվականի սեպտեմբերի 16-ին նա լքեց նախարարի պաշտոնը, դեմոկրատիական կուսակցության գլխավոր քարտուղարի պաշտոնը զբաղեցնելու համար։

Ծանոթագրություններ
------------------

1. ↑  Հատոյաման սկսել է իր գրասենյակ կանչել նախարարի պաշտոնի թեկնածուներին։ *Մաինիտի սիմբուն*, սեպտեմբերի 5, 2009:
2. 1 2 3  Կացուա Օկադայիտվյալները։ BBC News, սեպտեմբերի 8, 2005:
3. ↑  Հարվարդի համալսարանի միջազգային գործերի *Weatherhead* կենտրոնի մասին տեղեկություններ Archived 2009-04-03 at the Wayback Machine.:**23** (1), 2008։
4. ↑  Կոիձումի մպատմական հաղթանակ է տանում ընտրություններին։ *Սեուլ Թայմս*, սեպտեմբերի 11, 2005:
5. 1 2  Nishikawa, Yoko; Sieg, Linda; Roddy, Michael (սեպտեմբերի 5, 2009)։ Գլխավոր փաստերը Օկադայի մասին, որպեսզի դառնալ Ճապոնիայի արտաքին գործերի նախարար։ Ռոյթերս։
6. ↑  Կանը հայտարարել է նոր արտաքին գործերի նախաչաչի անունը Archived 2010-11-17 at the Wayback Machine.:

Արտաքին հղումներ
----------------

* www.katsuya.net Կացուա Օկադա. պաշտոնական կայք
* Կենսագրություն Archived 2010-01-14 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Չափորոշչային վերահսկողություն | ISNI: 0000000071358692 · LCCN: n2009055317 · NDL: 00976159 · VIAF: 100655721 · WorldCat VIAF: 100655721 |

 |